****

**VLADA CRNE GORE**

**Ministarstvo poljoprivrede i ruralnog razvoja**

objavljuje

**JAVNI POZIV**

**za učešće na javnom tenderu za izdavanje u zakup zemljišta na period od godinu dana,**

**sa mogućnošću produženja perioda zakupa na još godinu dana,**

**na lokaciji Kapino polje, Opština Nikšić**

1. Ministarstvo poljoprivrede i ruralnog razvoja (u daljem tekstu: Ministarstvo), javnom objavom, poziva na podnošenje ponuda poljoprivredne proizvođače, zainteresovane za zakup zemljišta, katastarske parcele upisane u Listu nepokretnosti broj 84 K.O. Kočani, Opština Nikšić, ukupne površine 859.459m2, svojina Države Crne Gore, bez tereta i ograničenja, na period od godinu dana, sa mogućnošću produženja perioda zakupa na još godinu dana u skladu sa tačkom 2.
2. Osnovni podaci o zemljištu koje se izdaje u zakup - Lokacija koja je predmet Tendera obuhvata zemljište koje se prostire na površini od 1.000 hektara. Detaljne informacije o zemljištu date su u Tenderskoj dokumentaciji.
3. Učešće na Tenderu biće omogućeno zainteresovanim licima, koja su otkupila Tendersku dokumentaciju i potpisala *Izjavu o povjerljivosti* u skladu sa ovim Javnim pozivom ("*Učesnik na Tenderu*").
4. Učesnik na Tenderu, kvalifikovaće se kao Ponuđač, ako ispunjava sledeće uslove:
* Ponuđač mora biti registrovan kao poljoprivredni proizvođač.
* Ponuđač mora da dokaže da posjeduje sredstva neophodna za relizaciju predviđenog projekta na potpun i blagovremen način pod uslovima navedenim u Tenderskoj dokumentaciji i Ponudi.
* Ponuđač mora dostaviti plan sadnje/sjetve.
1. Od Ponuđača se, između ostalog, očekuje:
* Da predloži strukturu i iznos zakupnine po hektaru zakupljenog zemljišta, s tim da taj iznos ne može biti manji od 150€ (*stotinuipedeset eura*) po hektaru. Ponuđeni iznos zakupnine predstavljaće jedini kriterijum za ocjenu Ponude.
* Da se obaveže da će površina pod zasadima biti najmanje 80% od ukupno zakupljene površine.
* Da nakon isteka roka zakupa vrati Zakupodavcu zemljište u prvobitnom stanju.

U slučaju da postoji dva ili više Ponuđača koji su dali *istu cijenu* za zakup zemljišta, prednost će dobiti onaj Ponuđač koji dostavi ponudu za zakup veće površine.

U slučaju da postoji dva ili više Ponuđača koji su dali *istu cijenu* za zakup zemljišta i dostavili ponudu za zakup *iste površine*, prednost će dobiti onaj Ponuđač koji se obaveže da će imati veći procenat pod zasadima od ukupno zakupljene površine.

1. Zahtjev za otkup Tenderske dokumentacije sa jasnom naznakom "*Zahtjev za otkup Tenderske dokumentacije – zemljište na lokaciji Kapino polje*", zainteresovani Učesnici na Tenderu mogu poslati Ministarstvu preporučenom poštom, e-mailom ili putem faxa.
2. Zainteresovanim Učesnicima na Tenderu dostavljaju se poštom, e-mailom ili putem faxa instrukcije za plaćanje naknade za Tendersku dokumentaciju u visini od 10€ (*deset eura*) koji se uplaćuju na račun Budžeta Crne Gore broj **907 – 83001 - 19** kao i *Izjava o povjerljivosti podataka*. Učesnici na Tenderu po prijemu *Instrukcija za plaćanje* i *Izjave o čuvanju povjerljivosti podataka*, dostavljaju Ministarstvu potpisanu Izjavu i dokaz o uplati naknade za Tendersku dokumentaciju.

Neposredno nakon prijema potpisane *Izjave o čuvanju povjerljivosti podataka* i dokaza o uplati naknade za Tendersku dokumentaciju Ministarstvo će dostaviti Tendersku dokumentaciju Učesnicima na Tenderu lično, putem pošte ili e-mailom. U slučaju da Tendersku dokumentaciju Učesnik na Tenderu preuzima poštom ili e-mailom, dužan je dostaviti pisanu potvrdu o prijemu na adresu iz tačke 9 ovog poziva.

1. Učesnicima na Tenderu biće omogućen obilazak lokaliteta koji je predmet Javnog poziva, u skladu sa procedurom definisanom u Tenderskoj dokumentaciji.
2. Ponude se dostavljaju lično ili preporučeno putem pošte na sledeću adresu:

Ministarstvo poljoprivrede i ruralnog razvoja

Rimski trg 46

81 000 Podgorica

Ponuda mora pristići najkasnije od 03.08.2013.godine do 30.08.2013.godine do 17h (po lokalnom vremenu) na naznačenu adresu, bez obzira na koji način je pošiljka upućena.

1. Za sva pitanja u vezi sa ovim Javnim pozivom ili Tenderom uopšte neophodno je kontaktirati Ministarstvo, na sljedeću adresu:

Ministarstvo poljoprivrede i ruralnog razvoja

Rimski trg 46, 81 000 Podgorica

*Tel:* +382 20 482 175; +382 20 482 109

*Fax:* +382 20 482 364

*E – mail: kabinet.mpr@gov.me*

Kontakt osoba: Nemanja Katnić

1. Ministarstvo zadržava pravo da izmijeni pojedine odredbe ovog Javnog poziva, uključujući i odredbe kojima su propisani određeni rokovi.